THCOM โอกาส & ลดสูญสีย.!?
ช่วงกลางดึกวันอาทิตย์ที่ผ่านมา ระหว่างที่หลายคนกำลังหลับสบาย หารู้ไม่ว่ากำลังพล 105 นาย ที่ประจำการบน “เรือหลวงสุโขทัย” ต้องเผชิญชะตากรรมกลางทะเล
ช่วงกลางดึกวันอาทิตย์ที่ผ่านมา ระหว่างที่หลายคนกำลังหลับสบาย หารู้ไม่ว่ากำลังพล 105 นาย ที่ประจำการบน “เรือหลวงสุโขทัย” ต้องเผชิญชะตากรรมกลางทะเล
21 ธ.ค. 2565

ช่วงกลางดึกวันอาทิตย์ (18 ธ.ค.) ที่ผ่านมา ระหว่างที่หลายคนกำลังหลับสบาย..หารู้ไม่ว่ากำลังพล 105 นาย ที่ประจำการบน “เรือหลวงสุโขทัย” ต้องเผชิญชะตากรรมกลางทะเล เมื่อเรือประสบเหตุ “อับปางกลางอ่าวไทย” จ.ประจวบคีรีขันธ์ หลังถูกกระหน่ำด้วยฝนฟ้าคะนองและคลื่นสูงมากกว่า 4 เมตร ทำให้กำลังพล 105 นาย ต้องเผชิญชะตากรรมกลางทะเล แม้ล่าสุดพบแล้ว 83 นาย แต่เสียชีวิต 6 ราย และสูญหายโดยไม่รู้ชะตากรรมอีก 22 ราย
ถือเป็นเรื่องเศร้าสลดหดหู่กันทั้งประเทศ หน่วยงานที่เกี่ยวข้องต้องเร่งสรุปหาสาเหตุเพื่อใช้บทเรียน (ราคาแพง) นำไปสู่แนวทางป้องกันอย่างเป็นรูปธรรมกันต่อไป
จุดที่น่าสนใจของเหตุการณ์สลดครั้งนี้ก็คือ “กำลังพล 22 นาย” ที่ไม่มีใครรู้เลยว่า “เขาเหล่านั้นเผชิญชะตากรรมที่ยากลำบากอย่างไร..ที่สำคัญยังมีชีวิตกันอยู่หรือไม่”..!!???
เหตุการณ์ดังกล่าวทำให้นึกถึง “ระบบติดตามตัวผ่านดาวเทียม” ที่บริษัท ไทยคม จำกัด (มหาชน) หรือ THCOM ร่วมกับโกลบอลสตาร์ ผู้ให้บริการระดับโลกด้านสื่อสารผ่านดาวเทียม และโซลูชัน IoT จากสหรัฐอเมริกา เพื่อให้บริการระบบติดตามผ่านดาวเทียม เพื่อเพิ่มความปลอดภัยแก่นักท่องเที่ยวที่จะช่วยส่งเสริมการท่องเที่ยวทางทะเลและพัฒนา IoT Solutions อื่น ๆ เพื่อ สนับสนุนอุตสาหกรรมทางทะเลได้อีกเช่นกัน
ระบบติดตามผ่านดาวเทียมเพื่อเพิ่มความปลอดภัยของนักท่องเที่ยวที่ว่านี้..เป็นอุปกรณ์ที่ติดไว้บนเสื้อชูชีพ ที่จะทำการแจ้งเตือนเมื่อเกิดอุบัติเหตุหรือประสบเหตุอันไม่พึงประสงค์ เช่น นักท่องเที่ยวตกน้ำ อุปกรณ์ที่ติดไว้ในเสื้อชูชีพจะระบุพิกัดของนักท่องเที่ยวและส่งไปยังหน่วยงานที่เกี่ยวข้องโดยอัตโนมัติ
ที่สำคัญ เมื่อเกิดเหตุฉุกเฉิน นักท่องเที่ยวสามารถกดปุ่ม S.O.S. ที่อยู่บนเครื่อง เพื่อขอความช่วยเหลือจากชายฝั่งได้อย่างทันท่วงที..
กลับมาที่กรณี “เรือหลวงสุโขทัย” อับปางกลางทะเลอ่าวไทย หากมีระบบติดตามตัวผ่านดาวเทียมดังกล่าว..การสูญเสียคงไม่มากมายขนาดนี้ ที่สำคัญเราคงได้รู้ตำแหน่งและชะตากรรมกำลังพลอีก 22 นาย จนสามารถช่วยเหลือกันได้หมดแล้ว ไม่ใช่ต้องมาค้นหากันแบบข้ามวันข้ามคืนเช่นนี้
ทำให้ “ระบบติดตามผ่านดาวเทียม” ที่ THCOM และโกลบอลสตาร์กำลังร่วมดำเนินการอยู่ขณะนี้ จึงกลายเป็นสิ่งที่น่าสนับสนุนและขยายขอบเขตจากนักท่องเที่ยวทางทะเล ไปสู่ชาวเล และกำลังพลที่ประจำการอยู่กลางทะเล ที่ต้องเผชิญกับมรสุมต่าง ๆ แบบไม่อาจคาดเดามหาภัยที่จะเกิดตามมาได้
มองในเชิงธุรกิจ THCOM มันคือ “โอกาส”..แต่เหนือสิ่งอื่นใด..การทำให้เกิดการสูญเสียน้อยเท่าไหร่..นั่นคือกำไรอย่างแท้จริง..!!
..อิ..อิ..อิ..